
De  ^narti  libri  Tibnlliani  elegiis  inprimisqne  de  qninta  dispntatio. 


(jrratulandi  natalesque  dies  celebraudi  studiosissinius  fuisse  uidetur  Tibullus,  qualis 
quidem  nunc  legitur.  Quattuor  enim  carmina  eius,  hoc  est  multa  in  tantulo  omnium 
numerO;  in  uiginti  elegiis  et  una,  uersautur  in  hoc  argumento.  Diuersa  tamen  eorum  con- 
dicio,  cum  duo  (I,  7  et  II,  2)  ueri  officii  factaeque  gratulatiouis  exstent  monmnenta,  fictae 
et  commenticiae  exempla  sint  altera  (IV,  5  et  6).  Atque  haec  quidem,  quae  ad  Sulpiciae 
et  Gerinthi  amores  pertinent,  cum  dubitationem  aliquam  mihi  mouerint,  tu  uelim,  si  quis 
forte  hunc  meum  libellum  inspexeris,  diligentius  nunc  mecum  consideres.  Quod  ut  recte 
instituatur,  non  pauca  praemittenda  uidentur  de  toto  carminum  Sulpiciae  nomine  insignium 
numero. 

Maximis  laudibus  efferri  solent  illorum  elegidiorum  ea,  quae  Tibulli  uulgo  habentur 
(IV,  2 — 7).  Politissimi,  iuquiunt,  et  elegantissimi  uersus;  miritica  inuentionis  et  composi- 
tionis  ars;  summa  sensus  ueritas  et  simplicitas;  omnia  ueuusta,  mollia,  mellita,  denique  si 
non  praestantiora  quam  quaecumque  alia  composuit  Tibullus,  at  certe  optimis  paria.  Haec 
inflatis  buccis  laudatores,  Gruppius,  Prienius,  Teuffelius*.  Ac  ne  quicquam  reliqui  faciant, 
illud  etiam  deprehendisse  sibi  uidentur,  siugulari  quodam  artificio  haec  carmina  ita  esse  com- 
parata,  ut  et  Sulpiciae  elegiis  (IV,  8 — 12)  accommodata  respondeant  et  ipsa  corpus  efficiant 
omnibus  suis  partibus  absolutum,  aequalibus  membris  constructum,  interiore  quasi  uinculo 
membrorum  connexum.  Ergo  si  quid  ademeris,  mutilus  restabit  truncus?  Atqui  ademerunt 
septimum  carmen (Tandem  uenit  amor — )Rossbachius  etL. Mullerus,  attribuerunt Sulpiciae. 
Quod  quam  recte  fecerint,  facile  est  perspectu  Vide  enim  ipsam  breuitatem  carmiuis  a 
solita  ceterorum  longitudine  multum  distantem ;  uide  rem,  quae  tractatur ,  uictoriam  puellae 
famaeque  contemptionem  non  uariis  modis  explicatam  et  amplificatam  ex  more  Tibulli,  non 
uariis  quasi  coloribus  depictam  et  illustratam,  sed  uno  tenore,  unius  senteutiae  breuissima 
expositione  uehementissimo  animi  motu  et  ardore  peractam ;  uide  porro  contortam  primi 
distichi  conformationem  uerborum,  quantum  ea  abhorreat  a  simplici  et  perspicuo  dicendi 
genere  Tibulliano;  uide  negationem  u.  8  cum  neglegentia  quadam  repetitam  (ne  nelno  pro 
ne  quis);  uide  denique  Cythereae  nomen  ideo  suspectum,  quod  haec  dea  saepissime  inuo- 
cata  a  TibuUo  nuuquam  alio  nomine  appellatur  nisiVeneris.  Quid  plura?  Agnosces  aliam 
hic  manum ,  eandem ,  quae  proxima  scripsit.  At  dilaceratur  hoc  modo  ueuustum  illud  corpus, 
quod  Gruppiani  admirantur,  absciditur  ipsum  caput.  Absciditur,  sed  unum  eduobus;  biceps 
enim  monstrum  spectandum  illi  nobis  proposuerunt.    ^Nam  adiungendam  esse  dicunt  huic 


•  Gruppe  „die  rdmische  Elegie"  I,  25 ff.  —  Prien  „die  symmetrische  Anlage  der  Sulpida-Elegieen 
des  TibuUus"  in  FleckeiBen  Jahrbucher  1861.  2.  —  Teuffel  „Tibullu8"  in  Studien  und  Chaxakteristiken 
zur  griecb.  und  rSm.  Literaturgeschichte  344  ff. 

1 


■;, isy   ;,   r-;.~''"     '■^;-.   '■      '■•  ^'-\  .   ■ '■    -'     •   ■     ■<"  •    ■ 'l '.•   j;^- ^■V^."  V^?.'^----  ;i^' 


4  ;_-,.. 


elegiae  secuudam  secundi  libri,  Cornuto  cum  recenti  uxore  natalicia  sua  agenti  inscriptam. 
Posci  eam  hoc  loco;  nam  cum  illicito  et  libidinoso  amori  indulsisset  Sulpicia,  nisi  inceptos 
hymenaeos  sequeretur  legitimum  conubium,  flagitiosam  reni  fore  stuprosamque  et  indignam, 
quae  ab  honesto  poeta  celebraretur.  Audite  uos,  quicumque  amoris  praeconium  suscepistis ,  quid 
sequentes  uerecundiae  et  pudicitiae  speciem  seruare  possitis.  Praedicate  Veneris  gaudia; 
quamuis  delicata,  quamuis  lasciua  sint  poemata  uestra,  si  in  iustum  peccantium  coniugium 
exierint,  omnia  excusata,  omnia  sancta  erunt.  Quamquam  uereor  ne  uos  contra,  non  na- 
turalem  et  uenereum  amorem  in  poematis,  sed  id  demum  inhonesti  aliquid  habere  statuatis, 
si  quis  praeceptas  matrimonii  uoluptates  et  sponsale  quoddam  stuprum  celebrauerit.  Quod 
si  recte  statueritis,  ut  facitis,  aut  ad  coniugium,  quale  II,  2  proponitur,  aut  ad  furtiuum 
concubitum,  qui  IV,  7  indicatur,  rem  a  Tibullo  deduci  potuisse  sequatur,  ad  utrumque  non 
potuisse-  Optione  igitur  data  eligendi,  utra  amatoriae  fabulae  clausula  uti  malit,  cum  aliis 
de  causis,  quas  supra  exposuimus,  libri  IV  carmen  7  a  TibuIIianis  secernendum  uideatur, 
non  dubito,  quin  Gruppius  alteram  clausulam  (II,  2)  praelaturus  eaque  una  satisfieri  sibi 
confessurus  sit.  Ego  uero,  etiamsi  epistolam  illam  die  natali  ad  Cornutum  datam  huc 
referri  posse  concedam,  tamen  illud  omiiino  non  concedo,  nisi  aut  haec  aut  simile  aliquid 
de  Sulpicia  et  Cerintho  tandem  coniunctis  adiectum  sit,  perfectum  non  esse  rem  desidera- 
rique  aliquid  post  sextam  libri  quarti  elegiam.  Anicularum  hoc  est  cupidines  amantium  et 
curas  describentem  poetam  ferre  non  posse,  nisi  copulatam  post  tot  discrimina  rerum  cum 
suo  quamque  in  medium  producat  laetamque  prolis  spem  auguretur.  Aniculae  gaudeant, 
quod  omnis  scrupulus  sibi  a  Gruppio  exemptus  sit  omnisque  metus,  ne  frustra  desiderio 
flagrauerit  Sulpicia,  ut  eaedem  querentur,  quod  Deliam,  Nemesim,  Lesbiam,  Cynthiam, 
Corinnam ,  totum  Horatianarum  puellarum  gregem  non  uideant  ad  certum  laetumque  amorum 
finem  perductas  nec  in  tutum  quendam  quasi  portum  receptas:  nos  iure,  opinor,  in  eo 
acquiescemus ,  quod  quantum  puellae  amore  incensae  animus  spe  metuque  pendulus  uersetur 
et  agitetur,  ex  naturae  simul  poeticaeque  artis  legibus  uerbis  expressum  uidemus,  nec 
postnlabimus ,  ut  lyricus  poeta  scenici  uicem  dubitationis  de  huius  amoris  euentu  nodum 
expediat. 

Dixi  de  extremis  totius  operis,  quod  Gruppius  reperisse  sibi  uidetur,  partibus, 
quam  non  essent  necessariae;  nunc  paucis  demonstrare  conabor  ne  medium  quidem  opus 
singulari  et  artificiosa  structura  compositum  esse.  Ac  totum  quidem  artificium  eo  redire 
uidetur,  quod  alternis  carminibus  poeta  et  Sulpicia  sunt  loquentes,  2,  4,  6  ille,  haec  .3, 
5,  et  quod  bis  deinceps  de  periculosa  re  sermo  est,  de  uenatione  (3)  et  de  morbo  (4),  bis 
de  laeta,  de  die  natali  (5  et  6).  Sed  nullius  fere  momenti  hanc  aequalitatem  et  conuenien- 
tiam  partium  esse  existimo,  quod  siue  eieceris  quamlibet  partem,  reliquae  aptissime  inter 
se  coeant,  siue  mutaris  solitum  ordinem,  nihil  appareat  perturbationis.  Fac  enim  perisse 
primum  carmen  (Sulpicia  est  tibi  culta  — ).  Dixerit  quispiam:  praeclare  fecit  poeta, 
quod  statim  in  medias  res  nos  induxit ;  praeclare ,  quod  nomen  puellae  non  edidit ,  ne  occul- 
tas  eius  cupiditates  populo  prodidisse  uideretur.  Aut  remoueamus  alteram  elegiam  (Parce 
meo  iuueni  — ):  quid?  quae  modoomni  corporis  pulchritudine  et  uenustate  affluens  prodiit, 
cum  eadem  nunc  morbo  confecta,  macie  et  pallore  deformis  iaceat,  nonne  contrarias  res 
habemus  incredibili  arte  ita  compositas,  ut  grauissime  animis  commoueamur?  Non  hoc 
quoque  consulto  factum  esse  uidetur,  quod  nullum  carmen  non  a  dei  cuiusdam  ueneratione 
initium  capiat,  a  Marte  primum,  ab  ApoIIine  alterum,  reliqua  a  Genio  et  Junone?  £t  ut 
tertium  accedat  exemplum,  si  rursus  abesset  haec  de  aegrotante  Sulpicia  querela  (Huc  ades 
et  tenerae   — ),  equidem    non  dubito,   quin  Gruppius  unice  laudandum  duceret  id  poetae 

consilium,  quod  num  mutuo  amore  arderet  Gerinthus,  nullo  loco  aperiret;  nam  sic 
demum  fieh,  ut  quas  postremis  carminibus  legeremus  dubitationes  et  suspiciones  puellae^ 
eae  iustae  nobis  esse  uiderentur  ac  miseratione  dignae.  Fortasse  etiam  illud  perspiceret  uir 
doctissimus  prudentia  uere  imperatoria  in  media  quasi  acie  Sulpiciam  positam  esse,  cum 
c.  2  et  3  ipsa  rem  gereret,  cornua  (c.  l  et  4)  tuenda  sibi  sumpsisse  poetam.  lam  uero 
aliter  instruamus  aciem,  mutemus  carminum  loca;  antecedat  sextum  (Natalis  Juno  — ) 
quinto  (Qui  mihi  te  Cerinthe — ):  quis  tandem  quibus causis  confusum  quicquam  aut  male 
collocatum  esse  contenderit?  Quis  eodem  modo  reliqua  poematia  raisceri  posse  negarit, 
excepto  uno  illo,  quod  est  de  Martiis  calendis,  quod  non  sine  damno  rei  alium  in  locum 
transferatur?  Nisi  forte  ullum  rerum  processum,  ullum  posterioris  temporis  aut  mutatae 
amantium  sortis  et  condicionis  signum  in  eo  conspici  dicemus,  quod  Sulpicia  non  prius 
aegrotet  quam  Cerinthus  uenatum  eat,  aut  quod  Sulpiciae  dies  natalis  non  prior  sit  quam 
Cerinthi.  Nam  quod  Gruppius  et  TeuflFelius  ardeutiorem  magis  magisque  et  apertiorem 
illum  amorem  fieri  affirmant ,  ego  profecto  non  uideo ,  unde  hoc  hauriant ;  immo  uero  multo 
modestiora  et  submissiora  sunt,  quae  Sulpicia  c  5  profert,  quam  quae  c.  3  edidit.  Sed 
quorsum  haec  tam  multa  de  carminum  ordine?  Vt  clare  eluceat,  quae  carmina  non  ita 
inter  se  excipiant,  ut  certum  et  perspicuum  in  modum  poeta  progrediatur  in  explicando 
argumento,  non  ita,  ut  singula  siue  propter  temporum  rationem  siue  propter  rerum  dis- 
positionem  immutabili  serie  inter  se  connexa  sint ,  ea  carmina  non  certa  compositionis  lege, 
uon  singulari  structurae  arte  contineri,  leuia  autem  et  fortuita  esse  praesertim  in  tam 
exiguo  numero  carmiuum  externae  symmetriae,  quae  uocatur,  signa,  quale  est  personarum 
altemis  loquentium. 

Verum  ne  in  negando  tantum  uersemur  ueue  omnia,  quaecumque  Gruppius  in 
raedium  protulit,  dedita  opera  impugnare  uideamur,  si  quaeritur,  quibus  rebus  commotus 
poeta  haec  carmina  pepigisse  putandus  sit,  id  uerisimillimum  esse  fatemur,  ex  ipsius 
Sulpiciae  epistoliis  (IV,  7 — 12)  tamquam  ex  fonte  suo  ita  ea  orta  esse,  ut  TibuIIus  doctae 
illius  et  nobilis  puellae  in  Messallae  circulo  secum  uiuentis  amicitiaque  et  Musarum  studio 
sibi  coaiunctae  lusus  poeticos  et  nugas  amatorias  cum  delectatione  audierit  et  non  sine  com- 
probatione,  sed  cum  sensu  magis  et  ardore  exceUerent  quam  copia  et  arte,  paucis  ipse  car- 
minibus  rem  exornauerit  uariasque  illius  amoris  condiciones  uberius  tractauerit  deproraptis 
partim  canendi  causis  ex  Sulpiciae  carminibus,  ut  morbo  puellae  (11)  et  die  natali  (8  et  9). 
Hic  subsistendum  arbitramur;  quod  plus  cousilii  poetae,  plus  congruentiae  utrorumque 
carminum,  plus  significationis  de  uita  ac  moribus  Sulpiciae  et  Cerinthi  datae  inuestigasse 
alii  sibi  uidentur,  id  ego  caecior  sum,  quam  ut  uideam.  Non  uideo,  ubi  iuuenem  suum 
timidum  nimisque  demissum  Sulpicia  esse  significarit *,  non  uideo,  unde  obscuro  illum  qui- 
dera  loco  natuni  et  pauperem,  sed  optimis  artibus  eruditum  esse  appareat**;  non  uideo,  quo 
iure  auimum  ingenua  puella  dignum  intactamque  castitatera  ubique  patere  dicatur***;  non 
uideo  denique,  cur  Cerinthus  ciuis  Romanus,  cur  idem  atque  Cornutus  (II,  2,  3),  cur  Sulpiciae 
cum  eo  consuetudo  eiusmodi  habenda  sit,  in  qua  iustas  uterque  nuptias  spectauerit. 

Petentis  uirum  partes  agit  Sulpicia,  nou  petitae  a  uiro.  Quid  ergo?  Sequiturne, 
ut  adire  puellam  Cerinthus  non  audeat?  At  die  et  nocte  eam  conuenerat  (8,  2.  12,  5); 
at  iram  eius  excitauerat,  quod  formositate  sua  nimiura  fretus  tam  securus  esse  uidebatur  de 


•  Gruppe  p.  56.    Teuffel  p.  366. 
**  Gruppe  p.  63.    Teufifel  p.  366, 
***  Gruppe  p.  45. 

fide  eius ,  ut  ipse  fidem  uiolare  ad  humilemque  meretricem  deflectere  auderet  (10).  Et  haec 
cuiquam  nimis  uerecundi ,  haec  parum  audacis  esse  uidebuntur?  Age  uero  ^[uod  eodem 
carmine  Sulpicia,  quam  nobili  genere  orta  sit  quamque  indigna,  quae  libertinae  posthabea- 
tur,  cum  superbia  quadam  commemorat,  sequitume,  ut  tenuioris  alter  sit  ordinis?  Digni- 
tatem  suam  cum  uulgaris  scorti  humilitate  comparat,  non  cum  Cerinthi  ignobilitate ;  alio 
autem  loco  nullum  eius  ignobilitatis  uestiginm  reperias  —  non  magis  quam  paupertatis 
Cerinthi  aut  doctrinae.  Nisi  forte  ita  concludemus:  docta  dicitur  Sulpicia  6,  2;  eadem  nulli 
uiro  seruire  dignior  6,  10;  ergo  uir  ille  et  ipse  doctus  est.  Nonne  eadem  concludendi 
ratione  etiam  diues  et  nobilis?  Sed  nihil  eorum  hic  latet;  corporis  tantum  uirtutes  lau- 
dantur.  Omnino  in  corporeis  rebus,  in  formositate  utriusque  formosique  alterius  corporis 
appetentia,  omnia  posita  sunt,  nec  quicquam  aliud  nec  a  Sulpicia  ipsa  nec  a  TibuIIo  nobis 
proponitur,  quam  quantaui,  quamuis  obstent  disciplina  et  mores,  honestatis  studium ,  poenae 
et  infamiae  timor,  tamen  superatis  omnibus  impedimentis  abreptis  animis  talia  corpora 
inter  se  coire  cupiant.  Testimonio  est  prima  TibuIIi  elegia  (IV,  2),  qaa  praeter  uennstatem 
puellae  cultu  curaque  corporis  auctam  nihil  celebratur.  Nam  quod  Prienius  extremis  duobus 
distichis  (Hanc  uos,  Pierides,  festis  cantate  calendis,  et  testudinea  Phoebe 
superbe  lyra  sq.)  ad  ingenium  eius  ingenuasque  artes  alludi  censet,  ego  uereor,  ne  Pie- 
ridum  et  Apollinis  nominibus  in  errorem  abductus,  si  accuratius  locum  examinauerit,  et 
propter  ipsa  horum  uersuum  uerba,  in  quibus  nihil  eiusmodi  inest,  et  propter  ea,  quae 
praecedunt,  sic  debeat  interpretari :  hanc,  quam  modo  descripsi,  quia  tam  pulchra  est, 
uos,  Pierides  et  Apollo,  cantate  (non  quia  et  uos  et  illa  docti  estis).  Adde  huc  quae 
4,  3sqq.  leguntur: 

Crede  mihi  propera:  nec  te  iam,  Phoebe,  pigebit 
formosae  medicas  applicuisse  manus. 

Effice,  ne  macies  pallentes  occupet  artus, 

neu  notet  informis  candida  membra  color  — 


et  6,  3sqq. 


et  3,  7sqq. 


^t  6,  11 


Lota  tibi  est  hodie,  tibi  se  laetissima  compsit, 
staret  ut  ante  tuos  conspicienda  focos. 

Illa  quidem  ornandi  causas  tibi,  diua,  relegat: 
est  tamen,  occulte  cui  placuisse  uelit.  — 

Quis  furor  est,  quae  mens,  deusos  indagine  colles 
claudentem  teneras  laedere  uelle  manus? 

Quidue  iuiiat  furtim  latebras  intrare  ferarum 
candidaque  hamatis  crura  notare  rubis? 

Sed  tamen,  ut  tecum  liceat,  Cerinthe,  uagari, 
ipsa  ego  per  niontes  retia  torta  feram  — 

Tunc  mihi,  tunc  placeant  siluae,  si,  lux  mea,  tecum 
arguar  ante  ipsas  concubuisse  plagas: 

tunc  veniat  licet  ad  casses,  illaesus  abibit, 
ne  Veneris  cupidae  gaudia  turbet  aper  — 

Nec  possit  cupidos  uigilans  deprendere  custos, 
fftUendique  uias  mille  ministret  Amoy, 

Hos  locos  iudicio  non  praesumpto  considera,  quaeso;  compara,  quae  Sulpicia  de 
gaudiis  suis  et  curis  cc.  7.  10.  12  libere  profitetur:  habebis  idem  genus  amoris  et  licentiae, 
absonum  illud  quidem  a  nostrorum  temporum  moribus,  sed  Romae  tunc  perunlgaium, 
quod  CatuUus,  Propertius,  Ouidius  omnibus  modis  concelebraut,  in  eo  solum  ab  his  diuersum, 
quod  femina  in  pulpita  quasi  prodit  fabulamque  agit,  uir  muta  adstat  persona  aut  post 
scenam  latet.  Yaleant  igitur  Gruppii  somnia  de  castitate  et  sanctitate  rei;  ualeat  etiam  illa 
de  Comuto  coniectura,  qua  hunc  ficto  Cerinthi  nomine  appellatum  esse  eundemque  Sulpi- 
ciam  uxorem  duxisse  statuunt.  Quibus  tandem  rebus  nititur  haec  coniectura?  Primum  carm.  2 
libri  11  multo  breuius  esse  monent  quam  cetera  eiusdem  libri,  pari  autem  longitudine  et  dicendi 
genere  atque  quarti  libri  elegias ;  tum  illic  non  apte  locum  obtinere ,  quod  quae  contineat , 
aliena  sint  a  proximis.  Concedo;  sed  his  causis  id  tantum  efficitur,  ut  non  certo  consilio 
poetae  illuc  insertum  uideatur;  non  efficitur,  ut  retractum  sit  e  quarto  libro.  Nomen  uero 
Cerinthi  —  quid  obstat,  quin  uerum  iuuenis  amati  habearaus?  quin  Graecus  fuerit  —  aut  omnino 
non  fuerit,  sed  fictum  sit  cum  homine  nomen?  Quid  familiaritatis  inter  Cerinthi  nomen  et- 
Cornuti  intercedit?  Idem  est  syllabarum  numerus  et  tempus.  Sed  praeterquam  quod  haec 
causa  nihil  ualet,  nisi  aliae  accedunt,  doctum  poetam  uel  poetriam  Cornuti  nomen  Graeco  mutan- 
tem  Cerinthi  nomen  idcirco  uitaturum  fuisse  puto,  ne  mendose  nomen  conuertisse.,  ne  de  xeQuti 
cogitasse  immemorque  fuisse  videretur  corripiendae  primae  syllabae.  Vnum  restat,  quod  supra 
iam  attigimus,  quod  tota  quasi  fabula  amatoria  optime  concludi  et  expleri  uidetur  Sulpiciae  et 
Cerinthi  conubio.  Quod  quale  sit  ut  recte  intellegamus,  in  memoriam  reuocari  et  ante  oculos 
poni  opus  est  haec.  Erat  Sulpicia,  nobili  genere  puella  et  litteris  erudita;  amat  Comutum 
quendam;  captat  iuuenem,  redamatur;  nesciis  parentibus  saepius  conueniunt,  concumbunt etiam ; 
haec  uersibus  mandat  Sulpicia  supposito  pro  Comuto  Cerinthi  nomine ;  recitat  uersus  in  Messallae 
domo;  placent  Tibullo;  ipse  rem  uersibus  persequitur;  tandem  nuptiae  fiunt  Sulpiciae  et 
Corauti  —  quid  tum?  igni  profecto  mandassent  concremandos  hos  uersus,  si  res  ita  se  haberet, 
nec  quicquam  antiquius  habuissent  Tibullus,  Sulpicia,  amici  eorum,  quam  ut  furtiuae  illius 
consuetudinis  memoria  omnis  deleretur,  ne  turpis  stupri  macula  nouo  inhaereret  matrimonio. 
Aut  communi  sensu  plane  carebat  Tibullus  aut  hoc  non  commisit,  ut  coniugibus  tali  condi- 
cione  coniunctis  primo  mariti  post  nuptias  die  natali  id  carmen  porrigeret ,  quod  peccatorum 
suorum  quasi  epilogum  illi  haberent,  quod,  si  casu  totus  ille  libellus  in  uulgus  proderetur, 
testimonio  esset  populo  Sulpiciam,  nobilem  illam  matronam ,  cum  Veneris  gaudia  a  Cerintho 
quodam  sibi  praebita  caneret,  non  ficta  poetarum  more  iactasse,  sed  tunc  iam  eum 
amplexam  esse,  cui  ni|iic  esset  consors  tori.  Absit  hoc  inhumanitatis  et  impieiatis  crimen 
a  TibuUo.  Immo  uero  quia^non  erat  Corauti  uxor  Sulpicia,  carmihe  elegiis  suis  Sulpicianis 
et  longitudine  et  reliqu^forma  simillimo  die  natali  Corautum  salutare  ausus  est.  In 
eis  autem  hoc  carmen  numerandum  est,  quae  sollemnis  diei  occasione  data  subito  funduutur, 
ut  amico  officii  beneuolentiaeque  specimen  offeratur,  leue  sane  genus  et  cui  exiguam  ple- 
mmque  operam  auctores  nauare  soleant.  Leuitatis  quidem  cuiusdam  et  incuriae  est,  quod 
aliunde  non  pauca  huc  transferre  non  dubitauit  poeta.     Compara  enim 

II.  2,  5  sqq.   Ipse  suos  Genius  adsit  uisurus  honores, 

cui  decorent  sanctas  mollia  serta  comas; 
illius  puro  destiUent  tempora  nardo, 
atque  satur  libo  sit  raadeatque  mero  — 
3  urantur  pia  tura  focis,  urautur  honores, 

quos  tener  e  terra  diuite  mittit  Ar^b§  — .^ 

21  hac  iieniat  Katalis  aui  prolemque  miuistret, 
ludat  et  ante  tuos  turba  nouella  pedes  — 
cum  I,  1,  29  8qq.  Huc  ades  et  Geuium  ludis  Geuiumque  choreis 

concelebra  et  multo  tempora  funde  mero. 
Illius  et  nitido  stillent  unguenta  capillo 
et  capite  et  collo  mollia  serta  gerat. 
Sic  uenias  hodieme:   tibi  dem  turis  honores, 

Liba  et  Mopsopio  dulcia  melle  feram. 
At  tibi  succrescat  proles,  quae  facta  parentis 
Augeat  et  circa  stet,  uenerande,  senem. 
Compara  etiam: 

II,  2,  Isq.    Dicamus  bona  uerba,  uenit  Natalis,  ad  aras: 

quisquis  ades,  lingua,  uir  mulierque,  fave  — 
cum  II,  1,  Isq.   Quisquis  ades,  faueas:  fruges  lustramus  et  agros, 

ritus  ut  a  prisco  traditus  exstat  auo   — 
et  II,  15  sq.    Nec  tibi  (malueris)  gemmarum  quidquid  felicibus  Indis 
nascitur,  eoi  qua  maris  unda  rubet  — 
cum  IV,  2,  19  sq.    (illa  digna  est  quae  possideat) 

—  quascumque  niger  rubro  de  litore  conchas 
proximus  eois  colligit  Indus  aquis.  . 
Yides  sollemnibus  sententiis  et  usitatis  dicendi  formulis  maiorem  carminis  partem 
compositam  esse,  ut  non  plus  quam  duobus  locis  noui  aliquid  aut  singulare  inuentum 
emineat  (u.  llsq.  et  u.  18).  Voluit  enim  poeta  nou  ingenium  et  artem  ostentare,  sed 
studium  et  uoluntatem  erga  amicum  testificari.  Ac  si  ipse  collecta  sua  carmina  foras  edi- 
disset,  uix  dubitauerim,  quin  uiliorem  hanc  chartulam  intus  fuerit  retenturus.  Nunc  autem 
praematura  mors  interuenit;  alius  carmina  emittenda  curauit;  qui  quae  superstitum  pietas 
esse  solet,  ne  hoc  quidem  minutum  quasi  ramentum  abiecit,  sed  ubi  apposite  inter  cetera 
collocaretur  incertus,  quod  nec  ad  Deliam  aut  Messallam  aut  Marathum  nec  ad  Nemesim 
aut  Messalinum  nec  ad  Sulpiciam  et  Cerinthum  pertineret,  tandem  Comuti  nomine  commotus 
ibi  carmen  interiecit,  ubi  hoc  nomen  rediit,  ante  11,3. 

His  rebus  expositis  ut  ad  quartum  librum  redeamus,  quamquam  de  eius  laude 
multa  detrahere  conati  sumus,  tamen  procul  abest,  ut  lepide  ibi  et  eleganter  propositam 
rem  amatoriam  uariari  infitiemur.  Et  hanc  ipsam  quidem  uarietatem  multiplicemque  tracta- 
tionis  rationem  maxime  extollendam  puto.  Describitur  Sulpiciae  in  publicum  prodeimtis 
pulchritudo;  queritur  puella  Cerinthum  in  uenando  abseutem  periculisque  obnoxium;  conso- 
latur  poeta  iuuenem  de  Sulpicia  aegrotante  suspensum  animo;  precatur  die  natali  Cerinthi 
Sulpicia  mutuum  fidumque  sibi  iuuenis  amorem  —  quam  praeclara  imaginum  quasi 
mutatio!  quam  eximie  noua  semper  proponuntur!  Sed  perueniamus  ad  extremum  carmen. 
Ecce  iterum  dies  natalis  adest,  non  eiusdem  ille  quidem  hominis,  sed  tamen  dies  natalis. 
Tantum  oires  poetam  defecisse,  ut  nouum  locum,  nouam  [condicionem  excogitare  nou 
posset?  Non  piguisse  eum  ad  easdem  deorum  inuocationes  recidere,  ad  eadem  sacrificia 
describenda?  At  fortasse  id  ipsum  egit,  ut  in  eodem  quasi  uasculo  nouum  uinum  apponeret? 
Quid  quod  hoc  ita  non  exsecutus  est,  ut  mutatis  tantum  uerbis  sententiarumqne  ornamen- 
tis  —  ac  saepius  ne  eis  quidem  mutatis  —  easdem  proferat  sententias,  ut  quae  modo  Sul- 
piciam  profitentem,  optantem,  precantem  fecit,  ea  uunc  pro  Sulpicia  ipse  profiteatur,  optet, 
precetur?  Agedum  obseruemus  singula. 

-  Natalis  luno,  inquit  poeta,  sanctos  cape  turis  aceruos, 
quos  tibi  dat  tenera  docta  puella  manu  — 
Magne  Geni,  inquit  Sulpicia,  cape  tura  libens,  quos  tibi  sancto  die  Ceriu- 
thus  dat.  Perperam  enim  Dissenius  interpretatur :  misit  puella  Genio  tura  el  rogat  eum,  ut 
uotis  faueat,  quae  ipsa  faciat.  Quasi  vero  Sulpicia  dicere  possit:  uotis  meis  faueto,  Geni, 
i.  e.  fac,  ut  ille  me  amet — nam  haec  summa  est  uotorum  eius  —  si  modo,  cum  de  me  co- 
gitat,  ille  calet,  i.  e.  si  modo  me  amat.     Yerum  ad  id,  quod  coepimus,  redeamus. 

Poeta:      Vritur  (Sulp.),  ut  celeres  urunt  altaria  flammae, 
nec,  liceat  quamuis,  sana  fuisse  uelit  — 
Sulpicia:     Vror  ego  ante  alias,  iuuat  hoc,  Cerinthe,  quod  uror. 

In  uoce  etiam  urendi  utrobique  repetita  assimulandi  studium  apparet.  Eodem 
modo  sanctus  utroque  carmine  bis  usurpatum:  6  sanctos  aceruos  (1),  sancta,  faue 
(7);  5  sanctus  dies  (1),  sancte,  relinque  (12).  Ac  ut  ne  illa  quidem  comparatio  arae 
ture  calentis  et  animi  amore  calentis  semel  tantum  instituatur,  hic  scriptum  legimus:  uri- 
tur  ut  flammae  altaria  urunt  —  illic:  cape  tura,  si  modo  ille  calet,  quo  quidem 
loco  etsi  non  diserte  uerbis  exprimitur  haec  similitudo,  tamen  satis  perspicue  significatur. 
Nec  minus  in  utroque  carmine  cum  seruitio  amor  confertur: 
6,  9  sq.      —  ulli  non  ille  puellae 

seruire  aut  cuiquam  dignior  illa  uiro  — 

5,  4  sq.      Te  nascente  nouum  Parcae  cecinere  puellis  seruitium.  — 

Accedunt  alia  mirificae  imitationis  exempla: 

6,  8  poeta:  iuueni,  inquit,  quaeso,  mutua  uinela  para  — 

5,  7.  13  sqq.  Sulpicia: 

Mutuus  adsit  amor  — 

—  uel  seruiat  aeque 
uinctus  uterque  tibi,  uel  mea  uincla  leua, 
sed  potius  ualida  teneamur  uterque  catena.  — 

6,  19  sq.  poeta:  —  ueniet  cum  proximus   annus 

hic  idem  uotis  iam  uetus  adsit  amor. 

5,  16  Sulpicia:     —  nulla  queat  posthac  nos  soluisse  dies. 

Nota  etiam  repetitum  illud  adsit  amor. 

6,  15  sq.  et  5,  18  sq.  de  occultanda  re  simillima  occurrunt: 

(6)  Praecipiat  natae  mater  studiosa  quod  optet: 
illa  aliud  tacita,  iam  sua,   mente   rogat  — 
(p)  Optat  idem  iuuenis,   quod  nos,    sed   tectius   optat: 
nam  pudet  haec  illum  dicere  uerba  palam. 
Vnum  superest,  quod  suum  propriumque  eleg.  6  habere  uidetur;    optat  poeta,   ne 
furtim  congressi  amantes  deprehendantur  in  media  uoluptate: 

nec  possit  cupidos  uigilans  deprendere  custos 
fallendique  uias  mille  ministret  amor  — 
sed  strictim  certe  quinta  quoque  elegia  huius  rei  fit  mentio,  cum  Sulpicia  Cerinthum  ob- 
testatur  per  dulcissima  furta.  Quem  locum  Gruppius,  ut  in  transitu  hoc  perstringam, 
sic  explicandum  censet  (liceat  autem  ipsa  germanica  eius  uerba  aflFerre,  ne  quid  eorum  pe- 
reat  in  conuertendo) :  Es  ist  klar,  wie  man  die  dulcissima  fiirta  zu  versteheu  habe :  rertraute, 
unbelauschte  Zusammenkiinfte,  Ktisse,  Umarmungen,  nichts  mehr.  Ingentem  profecto  risum 

haec  tanta  siraplicitas  animi  cieret,   si    laseiuioris    illitis  aetatis  calidiorisque   solis  homines 
haec  explicantem  audire  possent  philologum  barbarum. 

Vidimus,  quae  ratio  intercederet  inter  haec  duo  carmina.  Quid  hoc  esse  dicamus? 
An  nouum  genus  lepidi  lusus,  uouum  artificium  poetae,  cui  placuerit  se  ipsum  imitari 
suaque  recoquere,  cum  duo  carmina  fabricaretur  non  dissimiliora  inter  se  quam  ouum  ouo? 
Non  lepide  ludentis  hoc  esset  poetae,  sed  senescentis  et  languentis,  ieiunitate  quasi  qua- 
dam  ingenii  et  exilitate  laborantis.  Ac  ne  quis  mihi  obiciat,  quae  antea  de  IT.  2  disputaui; 
aliud  est  officii,  aliud  artis  gratia  scribere,  aliud  est  amicum  subito  et  fortuito  carmine 
salutare,  aliud  ingenii  poeticaeque  facultatis  monumentum  condere;  aliud  denique  est 
sollemnes  quasdam  dicendi  formulas  repetere,  aliud  complurium  carminum  de  eadem  re 
uario  argumento  conscriptorum  seriem  ita  finire,  ut  idem  argumentum  denuo  recurrat. 
Quae  cum  ita  sint,  ut  breuiter  dicam,  alteramutram  elegiam  a  TibuIIo  profectara  non  essc 
persuasum  habeo.     Utram  autem?    Priorem,  quintam  elegiam. 

Bgo  et  ipse  uersus  feci  satis  multos  domesticum  in  usum.  Ne  riseris,  quicumque 
haec  lecturus  es,  priusquam  quo  consilio  hoc  commemorem  audieris.  Ego  enira  quam  multa 
nos  uersificatores  magis  quam  poetae  a  celebrioribus  poetis  et  quorum  carminibus  maximc 
delectemur  uel  inuiti  mutuari  soleamus,  ita  in  me  ipso  sum  expertus,  ut  singulas  sententias 
singulas  phrases,  quae  dicuntur,  singula  uerba  memoriae  inde  infixa  sensim  in  nostra  irrepere 
cum  nostrisque  coalescere,  denique  centonariae  quoddam  genus  poesis  effici  probe  sciam.  Idem 
accidisse  uidetur  ei,  qui  hoc  composuit  carmen.  Qui  cum  Tibullianae  artis  studiosissiraus  esset 
amator  creberrimaque  lectione  earmina  eius  recoluisset,  quam  elegiam  ad  similitudinem 
extremae  Sulpicianarum  TibuIIi  expressit,  eani  laciniis  quasi  dictionis  TibuIIianae  mirura  in 
modum  distinxit.     Memoria  tenebat  I,  7,  1 

Hunc  cecinere  diem  (natalera  Messallae)  Parcae  — 
inductus  est  ut  scriberet  5,  3 

Te  nascente  nouum  Parcae  cecinere  puellis 
seruitium  — 
Memoria  tenebat  U,  4,  1  sqq. 

Hic  mihi  seruitium  uideo  dominamque  paratam: 

iam  mihi  libertas  illa  patema  uale. 
Seruitium  sed  triste  datur,  teneorque  catenis, 
et  nunquam  misero  uincla  remittit  Amor, 
et  seu  quid  merui,  seu  quid  peccauimus,  urit. 
Vror  io:  remoue,  saeua  puella,  faces. 
Hoc  loco  cogitationes  eius  ita  directae  sunt,  ut  cum  de  seruitio  locutus  esset  (5, 4), 
statim  transiret  ad  querelam  de  urendo:  Vror  ego  ante  alias  —    quod  urop.   Ceterum 
ex  eodam  quasi  penu  hausit  quod  in&a  legitur:  Sed  potius  valida  teneamur  uterque 
catena. 

Memoria  tenebat  I,  9,  80 

Et  geret  in  regno  regna  superba  tuo  — 
scripeit  5,  11 

—  et  dederunt  regna  superba  tibi, 

Memoria  tfenebat  I,  5,  7  sq. 

Parce  tamen,  per  te  furtiui  foedera  lecti, 
per  Venerem  quaeso  compositumque  caput  — 


.^;, 


scripsit  5;  7  sq. 

Mutuus  adsit  amor,  per  te  dulcissima  furta 
perque  tuos  oculos  per  Geniumque  rogo  — 
nescio  an  uon  satis  apposite,  cmn  ceteris  carminibus  (2 — 6)  ita  rem  instituerit  poeta,  ut  dul- 
cissima  illa  furta  nondum  Sulpiciae  obtigisse  videantur.  —  Memoria  tenebat  I,  6,  35 

Te  tenet,  absentes  alios  suspirat  amores  — 
et  I,  3,  33  . 

Quod  si  fatales  iam  nunc  explevimus  annos  — 
scripsit  5;  11 

Quod  si  forte  alios  iam  nunc  suspirat  amores  — 
Quanto  aptius   suspirandi  uox  illic  usurpata  sit  facile  intellegitur.     Nec  illud  iam 
nunc  accommodatum  uidetur  huic  loco;  quomodo  enim  iam  infidus  is  dici  potest,  qui  nondum 
fidus  fuit?  quomodo  e  uinculis  iam  efiPugietis,  qui  nondum  vinculis  tenetur?  Sed  ut  reliqua 
persequanmr;  memoria  tenebat  imitator  II,  3 ,  64 

Tu  quoque  deuotos,  Bacche,  relinque  lacus  — 
scripsit  5,  12 

Tunc  precor  infidos,  sancte,  relinque  focos. 
Denique  memoria  tenebat  (ut  hanc    similitudinem  omittam:  I,  9,  63  illa  nulla 
queat  melius  —  5,  16  nulla  queat  posthac)  11,  1,  83 

Vos  celebrem  cantate  deum  (Amorem)  pecorique  uocate 

uoce:  palam  pecori,  clam  sibi  quisque  uocet, 
Aut  etiam  sibi  quisque  palam:  nam  turba  iocosa 
obstrepit  et  Phrygio  tibia  curua  sono  — 
Haec  ita  in  suum  usum  conuertit  5,  17sqq. 

Optat  idem  iuuenis,  quod  nos,  sed  tectius  optat: 

nam  pudet  haec  illum  dicere  uerba  palam. 
At  tu»,  Natalis,  quoniam  deus  omnia  sentis, 
adnue:  quid  refert,  clamne  palamne  roget  — 
Ex  hoc  loco  Gruppius  nimis  modestum   esse  Gerinthum  collegit  superarique  a  Sul- 
picia,  quae  ineptum  tenerae  aetatis  pudorem  iam   deposuisset.     Falso,  opinor.     Nam   haec 
est  loci  sententia:  quae  ego,   Sulpicia,  quia  sola  nunc  sum  nec  a  quoquam  audior,   aperte 
opto,  ea  Cerinthus  tecte  optat,  quia  in  cognatorum  conuentu  Genium  adorat  et  palam  rem 
faceret,  si  uerbis  uotum  conciperet. 

Finem  nunc  facere  possum  disputandi ;  nam  quae  in  eam  me  adduxerunt  suspicionem, 
ut  hoc  carmen  Tibullianum  esse  non  putem,  ea  omnia  fere  exposui.  Sed  audio  clamantes: 
quid  tu,  insulse,  rem  relinquis  incohatam?  itane  nobis  persuaderi  posse  putas,  quae  tot 
saecula  tulerit,  eam  elegiam  nunc  proiciendam  esse?  Ubi  sunt  certa  illa  et  manifesta  frau- 
dis  atque  adulterationis  signa,  metrica  uitia,  soloecismi  exempla,  absurdae  senteutiae? 
Nimirum  plane  absunt.  Neque  enim  monachus  quidam  medii,  quod  dicitur,  aeui,  parum 
eruditus  homo,  animi  temporisque  fallendi  causa  hos  uersus  conflauit,  sed  aequalis  TibuUi, 
usu  et  amicitia  ei  coniunctus,  praeclarae  indolis  iuuenis  et  optime  eruditus,  qui  tamen  in 
inueniendis  excogitandisque  rebus  nondum  sibi  confideret.  Is  siue  exercitationis  gratia  siue 
uenerationis  siue  etiam  per  iocum  et  ludum  eum,  quem  pro  auctore  studiorum  suorum  et 
magistro  habebat,  hoc  modo  imitatus  est,  quo  niodo  perfectum  poetam  se  ipsum  unquam 
imitatum  esse  ego  a  me  impetrare  non  possnm  ut  credam.  Nam  quamquam  alios  quoque 
locos  quarti   Ijbri  uel   sententia  uel  forma  orationis  cum  priorum  librorum  locis   aliquem 

in  modum  conuenire  non  ignoro  —  et  si  ignorarem,  ab  A.  Petersenio  docerer,  qui  in  libella 
de  quarti  libri  Tibulliani  elegidiis  eorumque  auctore  couscripto*  hos  locos  collegit  et  inter 
se  comraisit  —  taraen  cum  et  numero  et  genere  illa  ualde  ditterant  ab  eis,  quae  hoc  car- 
mine  ad  prioruiMv^imilitudinem  efficta  uidemus,  ea  re  contimiari  potius  mihi  uidetur  sen- 
tentia  mea  quam  refelli.  Accedit,  quod  aut  ineuntibus  aut  exeuntibus  carminibus  plurima 
eorum  exstant,  quae  imitator  huc  traiecit  (I,  7,  1.  II,  4,  1.  I,  9,  80.  II,  J,  83).  Aliena  enim 
carmina  hac  lege  memoria  complecti  solemus ,  ut  initia  maxime  et  exitus  retineamus :  quae  ipsi 
commentati  et  meditati  sumus,  ea  longe  aliis  rationibus  aut  haerent  in  memoria  aut 
excidunt. 

Sed  iam  satis  multa  de  similitudinibus ;  rcstat,  ut  quaeramus,  num  iu  tanto  imitandi 
studio  sui  tanien  stili  uestigia  auctor  deprehendi  passus  sit.  Qua  iii  re  omitto,  quam  inso- 
lentem  in  modum  dictum  sit  mutuus  de  nobis  amor  adsit,  omitto  quoniam  particu- 
lam  (19),  quae  cum  saepissime  a  Propertio  et  Ouidio  usurpetur,  apud  Tibullum  nusquam 
occurrit  (nara  particulam  eius  loco  adhibere  solet) :  illud  animaduertatur  uelim,  ad  con- 
formandae  orationis  quosdam  modos  uerborumque  figuras  ignoti  illius  poetae  animum 
inclinasse,  quae  Tibullo  aut  omuino  non  sint  in  usu  aut  certe  non  ita,  ut  bis  terue  dein- 
ceps  ea  adhibeat.  Hoc  in  numero  est  illud  genus  distincte  pronomiuibus  exprimendae 
relatiui,    quod  dicitur,  membri  et  demonstratiui  rationis,  quod  habemus  1  qui    mihi    dedit 

—  hic  mihi  sanctus;  5  iuuat  hoc-quod  uror  (cfr.  17  optat  idem  —  quod  nos).  Deinde 
huc  referendum,  quod  hisu  apud  Ouidium  frequeutissimo  eadem  uerba  et  primo  et  ex- 
tremo  uersus  uel  distichi  loco  posita  sunt:   2.  3  te  nascente  —  superba  tibi  — 5Vror  ego 

—  quod  uror  —  17  Optat  idem  —  tectius  optat.  Adde  huc  traducendi  illud  artificium 
uere  Ouidianum,  quod  in  eo  positum  est,  ut  poeta  uocabulo  mutata  forma  ex  proximo  uersu 
excepto    nouum     ordiatur  uersum:    6.7  mutuus    ignis    adest   —  mutuus    adsit  amor 

—  8.  9  Geniumque  rogo  —  magne  Geni.  Hac  tanta  figurarum  copia,  hoc  uerbis  ludendi 
studio  aliisque  rebus  factum  est,  ut  totum  carmen  aliam  speciem  praebeat  ac  Tibulliana: 
discissa  magis,  ut  ita  dicam,  et  articulatim  comminuta  oratio;  maior  ac  prope  nimius  par- 
ticularum  et  pronominum  numerus;  tota  fere  uis  carminis  in  uerbis  uerborumque  com- 
plexione  posita,  non  in  rebus,  quae  ante  oculos  ponuntur;  nusquam  formosum  corpus  ita 
repraesentatum  ut  in  ceteris  huius  libri  elegiis  omnibus  (cfr.  ea,  quae  supra  de  hac  re 
disputatasunt  p.4);  Sulpicianon  tam  commoto  animo  uota  fundens,  quam  dialectica  ratione 
exponens,  quid  fieri  cupiat;  denique  totum  carmen,  si  solum  per  se  consideraris,  facetum, 
concinnum,  expolitum;  si  cum  ceteris  coraparaueris ,  dispar  et  alienum. 

n. 
Rede  des  Herrn  Geheimeh  Rathes  Dr.  Gilbert 

bei 

Er5ffnung  des  neu  begrtindeten  KOnigl.  Gymnasiums 
zu  Dresden-Neustadt.* 


Hochansehnliche  Versammluug !   Theure  und  verehrte  Lehrer!  Geliebte  Schuler! 

Ein  lange  schon  und  oft  kund  gegebener  Wunsch,  ein  langst  und  tiet  gefiihltes 
Bediirfniss  erhalten  heute  endlich  ihre  Erfiillung  und  Befriedigung.  Unsere  schone  und 
viel  gepriesene  und  viel  begehrte  Stadt  empfangt  ein  neues  Gymnasium,  das  erste  in  ihrer 
Mitte,  welches  Grundung  und  Anstalt  des  Staates  ist.  Die  ersten  Bemuhungen  und  Arbeit^u 
im  Schoosse  der  Regierung,  dem  dringenden  Bediirfnisse  gerecht  zu  werden,  liegen  fast  ein 
volies  Jahrzehnd  zuruckj  doch  zweimal  verfinsterte  sich  seitdem  der  Himmel,  das  eine  Mal 
iiber  unserem  theuren  engeren  Vaterlande  und  besonders  auch  iiber  dieser  bluhenden,  au 
Wachsthum  reichen  Stadt,  das  andere  Mal  iiber  unserem  ganzen  grossen  deutschen  Vater- 
lande,  (iber  allen  seinen  Stammen  und  Staaten  und  in  Mitleidenheit  mit  ihnen  fast  uber 
der  gauzen  civilisirten  Welt  und  hielt  die  Ausfiihrung  auf.  Aber  wunderbar  und  des  lauteu 
Dankens  und  Preisens  wflrdig  zugleich,  wie  so  Vieles  in  unserer  gewaltigen,  au  ungeahnteu 
Ueberraschungen  reichen  Zeit !  Was  sonst  die  Geistesarbeit  zu  lahmeu ,  das  Bildungsbedurfniss 
zu  hemmen,  die  Mittel  dazu  zu  verschlingen ,  das  Wachsthum  der  Staaten  uud  StUdte  auf 
lange  Jahre  hinaus  zii  untergraben  pflegt,  das  Geklirr  der  Waffeu,  der  Schlachtendouner 
und  die  Furie  des  Kriegs,  das  hat  der  Entwickelung,  das  hat  der  Geistesarbeit ,  das  hat 
dem  Bildungstriebe  uud  dem  Bildungsbediirfnisse  neue  unerwartete  Wege  gebahnt.  Das 
hat  auch  die  Griindung  der  Anstalt  gefordert,  welche  lieute  voUendet  vor  uus  steht.  Uud 
wir  sind  hier  versammelt,  sie  ihrer  hohen  Bestimmung  zu  iibergeben,  sie  dazu  eiuzuweihu. 

Treten  wir  noch  einmal  im  Geiste  vor  die  Eiugangspforte,  iiber  welcher  als  luschrift 
zu  lesen  ist: 

„Gymnasium  regium,  dodrinae,  virttiti,  pietati  sacrum" 

und  nehmen  wir  die  drei  Weiheworte  „doctrinae,  virtuti,  pietati"  in  das  innerste  Heiligthum 
mit;  sie  deuten  die  hehre  Aufgabe  auch  dieser  Bildungsstatte  nach  ihren  tiefsten  Beziehungen 
an.  Versuchen  wir  mit  einigen  anschaulichen  Pinselstrichen  dies  darzuthun.  Wir  setzen 
aber  nach  einer  inneren,  selbst  sprachlicheu  Berechtiguug  datur  die  deutschen  Worte: 

Wissenschaft,    Vaterland,   Keligion, 
und  sagen  mit  dem  Lieblingssanger  unseres  Volkes  und  ganz  besonders  unserer  Jugend: 


*  Obiger  Vortrag,  auf  geschehenes  Ansuchen  zur  Verottentlichung  in  deni  ersten  Programme  der 
Anstalt  freundlichst  iiberlaBsen,  ist  inzwischenindesHerni  Verfassers  „Reden  bei  Sehulfeierlichkeiten"  (Leipzig, 
B.  G.  Teubner,  1874)  in  Druck  erschienen.  Die  geehrte  Verlagsbuchhandlung  hat  die  Gute  gehabt,  den 
Wiederabdruck  zu  g^statten, 

